2. ลักษณะการประกอบธุรกิจ (1) ประวัติความเป็นมา การเปลี่ยนแปลงและพัฒนาการที่สำคัญ
บริษัทจดทะเบียนจัดตั้งเมื่อวันที่ 6 ธันวาคม 2528 ทุนจดทะเบียนเริ่มแรก 10 ล้านบาท
ประกอบธุรกิจผลิตและจำหน่ายน้ำยางข้นและผลพลอยได้จากน้ำยางทุกชนิด เมื่อวันที่ 29 กรกฎาคม
2534 ได้เข้าจดทะเบียนเป็นบริษัทจดทะเบียนในตลาดหลักทรัพย์แห่งประเทศไทย
บริษัทมีการขยายการลงทุนอย่างต่อเนื่องในธุรกิจที่เกี่ยวกับยางพารา
ในปัจจุบันกลุ่มบริษัทจึงมีบริษัทย่อยทั้งหมด 11 บริษัท และบริษัทร่วม 2 บริษัท ตั้งแต่ปี 2541
เป็นต้นมา กลุ่มบริษัทได้พัฒนาคุณภาพผลิตภัณฑ์ โดยทยอยปรับตัวเข้าสู่ระบบคุณภาพมาตรฐาน ISO
9002 ซึ่งปัจจุบันมี 5 บริษัทได้รับ ISO 9002
ในด้านอำนาจการควบคุมบริษัทยังเป็นของกลุ่มผู้เริ่มก่อตั้งบริษัท
ซึ่งปัจจุบันดำรงตำแหน่งอยู่ในคณะกรรมการบริษัทและคณะกรรมการบริหาร (2)
ภาพรวมการประกอบธุรกิจของบริษัท บริษัทย่อย และบริษัทร่วม บริษัท บริษัทย่อยและบริษัทร่วม
แบ่งกลุ่มธุรกิจได้เป็น 7 กลุ่ม คือ กลุ่มน้ำยางข้น กลุ่มเส้นด้ายยางยืด กลุ่มถุงมือยาง กลุ่มหัวนมยาง
กลุ่มบริการ กลุ่มเทรดดิ้ง และกลุ่มสวนยางพารา รายชื่อบริษัทในแต่ละกลุ่ม
และโครงสร้างการถือหุ้นของบริษัทใหญ่ มีดังนี้ ชื่อบริษัท (ที่ตั้งโรงงาน) สัดส่วนการถือหุ้น
กลุ่มน้ำยางข้น (ประกอบด้วยบริษัท บริษัทย่อย 5 บริษัท และบริษัทร่วม 1 บริษัท) 1.
บมจ.ไทยรับเบอร์ลาเท็คซ์คอร์ปอร์เรชั่นฯ (ชลบุรี) -

2. บจก.ไทยรับเบอร์แอนด์ลาเท็คซ (ระยอง) 100% 3. บจก. คิววัน (ระยอง) 100% 4.
บจก.เอ็กซ์เซลรับเบอร์ (สงขลา) 100% 5. บจก.โอเรียนท์สุราษฎร์รับเบอร์ลาเท็คซ์
(สุราษฎร์ธานี) 100% 6. บจก.ภูเก็ตลาเท็กซ์ (พังงา) 100% 7. บจก.รีเวอร์เท็กซ์
(ชลบุรี-ผลิตและจำหน่ายน้ำยางข้นกึ่งสำเร็จรูป) 49.9% หมายเหตุ : 6 บริษัทแรก
จะผลิตน้ำยางข้น บริษัทที่ 7 จะนำน้ำยางข้นไปแปรรูปต่อโดยการผสมสารเคมี
เพื่อให้เกิดน้ำยางข้นกึ่งสำเร็จรูป ดังนั้น ข้อมูลที่เกี่ยวกับการผลิตในรายงาน จะเป็นของเฉพาะ 6
บริษัทแรก กลุ่มเส้นด้ายยางยืด (ประกอบด้วยบริษัทย่อย 1 บริษัท)

1. บจก.เวิลด์เฟล็กซ์ (ระยอง) 86.7% กลุ่มถุงมือยาง (ประกอบด้วยบริษัทย่อย 1 บริษัท) 1.
บจก.ยูนิเวอร์แซลลาเท็คซ์โปรดัคส์ (ชลบุรี) 100% กลุ่มหัวนมยาง (ประกอบด้วยบริษัทย่อย 1
บริษัท)

1. บจก. อินแฟนท์ เวิลด์ (สงขลา) 100% กลุ่มบริการ (ประกอบด้วยบริษัทย่อย 1
บริษัท-จัดเก็บและส่งน้ำยางข้นไปต่างประเทศ) 1. บจก.ไทยแทงค์อินสตอลเลชั่น (ภูเก็ต) 59%

กลุ่มเทรดดิ้ง (ประกอบด้วยบริษัทย่อย 1 บริษัท-นำเข้าสารเคมีที่ใช้ในธุรกิจยางพาราและอื่นฯ) 1.
บจก.เวิลด์ไวด์ รีซอร์ซ เทรดดิ้ง (กรุงเทพ) 100% กลุ่มสวนยางพารา (ประกอบด้วยบริษัทร่วม 1
บริษัท-ปลูกสวนยางพารา)

[]1. บจก.สวนยางวังสมบูรณ์ (สระแก้ว) 48.4%
นโยบายการแบ่งการดำเนินงานของบริษัทในกลุ่ม การดำเนินงานด้านการผลิตและจำหน่าย
บริษัทในกลุ่มผลิตภัณฑ์จากยาง จะผลิตและจำหน่ายด้วยตนเองทั้งในประเทศและต่างประเทศ
ยกเว้นบริษัทในกลุ่มน้ำยางข้นจะจำหน่ายด้วยตนเองเฉพาะการจำหน่ายไปต่างประเทศ
แต่การจำหน่ายในประเทศจะผ่าน 2 บริษัท คือ บมจ.ไทยรับเบอร์ลาเท็คซ์คอร์ปอร์เรชั่น
(ประเทศไทย) และ บจก.คิววัน ทั้งนี้ การผลิตของกลุ่มผลิตภัณฑ์จากยาง จะต้องจัดซื้อวัตถุดิบ
น้ำยางข้นจากบริษัทในกลุ่มน้ำยางข้น
ยกเว้นในภาวะขาดแคลนจึงจะสามารถจัดซื้อวัตถุดิบจากภายนอกได้ การดำเนินงานด้านการนำเข้า
กลุ่มมีนโยบายให้บจก.เวิลด์ไวด์ รีซอร์ซ เทรดดิ้ง เป็นผู้นำเข้าสารเคมี
อะไหล่และเครื่องจักรที่ใช้ในอุตสาหกรรมยาง แทนบริษัทอื่นในกลุ่ม หรือเพื่อจำหน่ายภายนอก
การดำเนินงานด้านการจัดส่งน้ำยางข้นไปต่างประเทศ
กลุ่มมีนโยบายให้บจก.ไทยแทงค์อินสตอลเลชั่น เป็นผู้ดำเนินการให้แก่บริษัทในกลุ่มน้ำยางข้น
สำหรับการส่งออกทางทะเลในภาคใต้

(3) สัดส่วนรายได้ของกลุ่มธุรกิจ (หน่วย : ล้านบาท)

หมายเหตุ : ข้อมูลเกี่ยวกับ”ดำเนินการโดยบริษัทใด” และ “% การถือหุ้นของบริษัทใหญ่”
อยู่ในหัวข้อ (2)

(4) เป้าหมายธุรกิจ ภายในระยะเวลา 3 ปี (ปี 2544 – ปี 2546) บริษัทมีเป้าหมายธุรกิจ
ดังนี้ 1. เพิ่มอัตราการใช้กำลังการผลิตของกลุ่มน้ำยางข้นเป็นร้อยละ 75 ของกำลังการผลิตเต็มที่
หรือ 160,000 ตันต่อปี ซึ่งในปี 2543 ทางกลุ่มผลิตได้ 114,029 ตัน หรือร้อยละ 54
วัตถุประสงค์เพื่อลดต้นทุนคงที่ต่อหน่วยและรักษาสถานะการเป็นผู้นำในด้านการผลิตอันดับหนึ่งของโลกที่ประมาณร้อยละ
10 2. ลงทุนในโครงการโรงงานน้ำยางข้นขนาดเล็ก จำนวน 5 โรงงาน
เป็นการขยายการลงทุนไปยังภาคตะวันออกเฉียงเหนือ
ด้วยการร่วมลงทุนกับเจ้าของสวนยางพาราในพื้นที่ ซึ่งเป็นกลยุทธ์การแสวงหาแหล่งวัตถุดิบใหม่
โดยเข้าไปทำการผลิตถึงในแหล่งวัตถุดิบ เพื่อช่วยลดค่าใช้จ่ายขนส่ง และได้วัตถุดิบที่มีคุณภาพดี
โดยบริษัทจะเป็นผู้รับซื้อน้ำยางข้นที่ผลิตได้ทั้งหมด